
TASVEER KE BAAREY MEIN ISLAAM 
MEIN KYA HUKM HAI ? 

Rasooi Allaah ( ) Ne Farmaaya : 

"Us Ghar Mein Farishtey Daakhil Nahi Hotey Jis Mein Koi 
TasveerYa Kutta Ho." 

[Saheeh Al-Bukhaari, Kitaab-UI-Adab, Hadees : 3226] 

TASVEER SE FARISHTEY DAAKHIL NAHI HOTEY. 

Raavi-e-Hadees Abdullaah Bin Umar (Raziyallaahu Anhu), 

Unho Ne Bayaan Kiya Ke Ek Baar Nabi (;&&) Se Jibreel 

(Alaihissalaam) Ne Aaney Ka Vaada Kiya Tha (Lekin Nahi Aaye) 

Phir Jab Aaye Tou Rasooi Allaah Ne Un Se (Nahi Aaney Ki) 

Wajah Poochi, 

Unho Ne (Ya'ni Jibreel) Ne Kaha Ke : 

"Hum Kisi Bhi Aisey Ghar Mein Daakhil Nahi Hotey Jis Mein 
TasveerYa Kutta Maujood Ho." 

[Saheeh Al-Bukhaari, Hadees : 3227] 

TASVEER WAALE PARDON (CURTAINS) KA BAYAAN. 

Aaishah (Raziyallaahu Anha) Se Rivaayat Hai Ke, 

Unho Ne Kaha Ke Rasooi Allaah (;&&) Merey Yahaan Tashreef 

Laaye Aur Mai Ne Ek Motey Se Kapdey Ka Parda Latkaaya Hua Tha, 

Us Par Tasveer Thi Tou Aap Ke Chehrey Ka Rang Badal Gaya, 

Phir Aap Ne Kapde Ko Pakda Aur Phaad Diya, Phir Farmaaya : 

"Qiyaamat Ke Din Shadeed Tareen Azaab Mein Padey Huye 
Logon Mein Se Woh (Bhi) Hongey Jo Allaah Ta'aalaa Ki Paida 
Ki Huyi (Jaandaar) Ashyaa Ke Jaisi (Naqal) Banaaney Ki Koshish 
Karte Hain." 

[Saheeh Muslim, Hadees : 5525 or 2107 f] 

TASVEER BANAANEY WAALE KA BAYAAN. 

Raavi-e-Hadees Abdullaah Bin Mas'ood (Raziyallaahu Anhu), 

Nabi ( 1 O- ) Ne Farmaaya : 

"Sab Se Zyaada Sakht Azaab Qiyaamat Ke Din Tasveer 
Banaaney Waalon Ko Hoga." 

[Saheeh Muslim, Hadees : 5537 or 2109] 

TASVEER BANAANEY WAALON SE KAHA 
JAAEGA KE ROOH PHOONKO. 

Saeed Bin Abu Arooba Ne Nazr Bin Anas Bin Maalik Se Rivaayat Ki, 

Unho Ne Kaha: Mai Ibn Abbaas (Raziyallaahu Anhu) Ke Paas 
Baitha Hua Tha, Aap Ne (Poochne Waalon Ke Mutaalibey Par) 
Fatwey Deney Shuru Kiye Aur Yeh Nahi Keh Rahey The Ke 

Rasooi Allaah (;£!$&) Ne Is Tarah Farmaaya, 

Hatta Ke Ek Shakhs Ne Un Se Sawaal Kiya Ke Mai Yeh 
Tasveerein Banaata Hoon, 

Ibn Abbaas Ne Us Se Kaha: Qareeb Aao. 

Woh Shakhs Qareeb Aaya, Ibn Abbaas Ne Kaha : 

Mai Ne Rasooi Allaah Se Sunaa, Aap Farmaa Rahey The : 

"Jis Shakhs Ne Dunya Mein Koi Tasveer Banaayi Us Ko Us Baat Ka 
Mukallif Banaaya Jaayega Ke Woh Qiyaamat Ke Din Us Mein Rooh 
Phoonkey Aur Woh Us Mein Rooh Nahi Phoonk Sakega." 

[Saheeh Muslim, Fladees : 5541 or 2110 b] 

KYA TASVEEREIN LENA ISLAAM MEIN JAAEZ HAI ? 

Islaam Mein Jaandaar Ki Tasveerein Lena Bilkul Na Jaaez Aur 
Bohat Bada Gunaah Hai. Aaiye Dekhte Hain Ke Ulamaa Ne Is 
Baarey Mein Kya Kaha Hai. 

1. Shaikh Al-Albaani (Rahimahullaah) Kehte Hain : 

"Tasveer Lena Chaahey Woh Camera Se Liya Gaya Ho Ya 
Qalam (Sketch Pen) Se, Is Mein Kuch Farq Nahi Hai. Donon 
Baraabar Hai." Dekhiye [Afl 1 , Afatwa.Com]. 

2. Aur Shaikh Al-Albaani Ne Aagey Kaha : 

"Mujhe Darr Hai Ke Ek Din Salafi Log Bhi Kahengey Ke Tasveer 
Lena Tasveer Banaaney Jaisa Nahi Hai, Tum Sirf Ek (Phone Ke) 
Button Ko Dabaa Rahey Ho." 

[Silsilatul Hudaa Wan Noor: 393] 

3. Ibn Usaimeen (Rahimahullaah) Ne Kaha : 

"Agar Tasveer Leney Ka Maqsad (Us Photo Ko) Yaad Rakhney 
Ke Liye Ho Phir Tou Tasveer Lena Mana Hai." 

[Lbn 76, Afatwa.Com]. 

MOBILE PHONE SE TASVEEREIN LENEY KA BAYAAN. 

Shaikh Saalih Al-Fauzaan Se Ek Sawaal Mein Poocha Gaya Ke : 

Mobile Phone Se Tasveer Lena Kaisa Hai, Aur Kuch Log Kehte 
Hai Ke Bas Saayah Ki Tasveer Lerahey Hain, Aur Is Mein Kuch 
Haraam Nahi Hai. Tou Is Baarey Mein Kya Ahkaam Hai ? 

Shaikh Ne Jawaab Diya : 

"Ahaadees Ke Mutaabiq Aur Dalaael Ke Hisaab Se Aam Taur Par 
Tasaaveer (Pictures) Lena Haraam Hai, Aur Tasveer Banaaney 
Waaley Par Laanat Hai Aur Us Shakhs Ko Qiyaamat Ke Din Bohat 
Sakht Azaab Hoga. 

Aur Nabi (;£§&) Ne Tasveer Banaaney Ko Haraam Kiya Hai Aur 
Is Mein Koi Chhoot Nahi Hai Chaahey Tasveer Haath Se 
Banaayi Ho, Mobile Se Ho Ya Camera Se Ho Nabi Ne 

Haraam Qaraar Diya Hai. 

Is Ko Chhord Kar Muhaqqiqeen (Tehqeeq Karney Waalon Ne) 
Zaroorat Ke Waqt Par Chhoot Dee Hai (Ya'ni Zaroori Ho Tab Hi 
Lena Jaaez Hai Jaisa Ke Passport, License, Shanakhati Card etc). 

Kyun Ke Allaah Ta'aalaa Ne Farmaaya : 

"Jab Ke Us Ne Tumhe Tafseel Se Samjhaa Diya Hai Ke Turn Par 
Kya Haraam Hai, Magar Woh Bhi Jab Sakht Zaroorat Padjaaye 
Tou Halaal Hai [Soorah Al-An'aam, Aayat No.119] 

Shaikh Ke Lecture Se Liya Gaya, Series: [Soorah Al-Hujuraat Se Lekar 
Soorah An-Naas Tak Ki Tafseer Mein) Monday 15 Shawwaal, 
1427, Hij'ree]. 

TASVEERON SE MUTALLIQ AHKAAM. 

Raavi-e-Hadees Jaabir (Raziyallaahu Anhu), 

Unho Ne Bayaan Kiya Ke Nabi (fyï&) Ne Umar Bin Khattaab 

(Raziyallaahu Anhu) Ko Fatah Makkah Ke Mauqey Par Hukm 
Diya Jab Ke Aap Khud Vaadi-e-Bathaa Mein Thehrey Huye The, 

Ke Ka'bah Mein Jaaein Aur Us Mein Maujood Sab Tasveeron 
Ko Mitaa Daalein. 

Chunaachey Nabi Un Tasveeron Ko Mitaa Diye Jaaney Tak Us 
(Ka'bah) Mein Daakhil Nahi Huye The. 

[Sunan Abu Daawood, Hadees (Hasan), Hadees : 4156] 

FAAEDAH: Kuch Log Camera Ki Tasveeron Ko Jaaez Kehte Hain 
Un Sirf Un Tasveeron Ko Na Jaaez Samajhtey Hain Jin Ka Jism 
Thos Aur Saayahdaar (Shadow) Ho Tou Is Hadees Mein Aisey 
Logon Ka Radd Hai 

Ke Deewaaron Par Bani Tasveeron Ka Koi Jism Na Tha Aur Phir 
Bhi Unhein Mitaaney Ka Hukm Diya Gaya. 

Tasveer Ka Jism Aur Saayah Ho Ya Na Ho Nabi Ke 

Farmaan Ke Mutaabiq Haraam Hai. Camera Waghaira Se 
Mehfooz Karlena Hi Tasveer Kehlaata Hai. Aur Yahi Hukm 
Video Film Waghaira Ka Hai. (Wallaahu Alam). Yeh Tashreeh Bhi 
Usi Hadees Ki Hai Jis Ko Umar Farooq Saeedi Ne Abu Daawood 
Ki Is Hadees Mein Likha Hai. 

CAMERA SE TASVEER LENA KAISA HAI ? 

Raavi-e-Hadees Ibn Abbaas (Raziyallaahu Anhu), 

Unho Ne Rasooi Allaah (fy&) Ko Farmaate Huye Sunaa : 

"Har Tasveer Banaaney Waala Jahannami Hai, Us Ki Har 
Tasveer Ke Badley Mein Jo Us Ne Banaayi Hogi, Ek Shakhs 
Paida Kiya Jaayega, Jo Usey Jahannam Mein Azaab Dega." 

Ibn Abbaas Ne Farmaaya: Pas Agar Turn Ne Tasveer Zaroor Hi 
Banaayi Flo, Tou Darakht (Tree) Ki Aur Aisi Cheez Ki Tasveer 
Banaao Jis Mein Rooh Na Ho. (Al-Bukhaari, Muslim) 

[Riyaaz-Us-Saaliheen, Jild 2, Hadees : 1682, Urdu Pg : 421] 

TASHREEH: Tasveer Banaaney Waale Ne Jitni Ta'daad Mein 
Tasveerein Banaayi Flongi, Usi Hisaab Se Usey Azaab Hoga. 

Jitni Zyaada Tasveerein, Utna Hi Zyaada Azaab. 

Is Mein Shaadi, Jalsey Waghaira Ki Video Films Banaaney 
Waalon Ke Liye Sakht Vaeed Hai, Kyun Ke Woh Ek Waqt Mein 
Senkdon, Hazaaron Aur Ba'z Waqt Tou Laakhon Aadmiyon Ki 
Tasveer Banaa Letey Hain. 

Agar Woh Is Kaarobaar Ko Flaraam Jaantey Fluye Mehaz 
Tasaahil Ki Wajah Se Kar Rahey Flongey Tou Uski Nihaayat 
Sakht Sazaa Un Ko Jahannam Mein Bhugatni Padegi. 

Aur Agar Woh Isey Halaal Samajhkar Kar Rahey Hain 

Flaalaankey Woh Jaantey Hai Ki Islaam Mein Yeh Flaraam Hai, 

Tou Woh Apne Is Kaam Se Kaafir Qaraar Paaengey. Aur Unka 
Hamesha Ka Thikaana Jahannam Hoga. 

Jo Log Yeh Samajhtey Hain Ke Yeh Vaeed Sirf Un Logon Ke Liye 
Hai Jo Haath Se Tasveer Banaatey Hain Ya Mujassamey 
(statues) Taraashtey Hain Aur Camera Ki Tasveer, Tasveer Nahi 
(Samajhte) Balke Aks Hai. 

Tou Aisa Samajhna Bilkul Ghalat Hai. Tasveer Haath Se 
Banaayi Gayi Ho Ya Camera Aur Video Ke Zariye Se, Woh 
Tasveer Hai Aur Us Ka Banaaney Waala Aur Banwaaney Waala 
(Donon) Jahannam Ki Aag Ke Mustahaq Hain. 

Albatta Qudrati Manaazir Jaise Darakht, Pahaad Waghaira Jin 
Mein Rooh Nahi Hai, (tou aisi) Tasveer Banaana Jaaez Hai. 

NOTE: Yeh Tashreeh Usi Hadees Ki Hai Jis Ko Haafiz 
Salaahuddin Yousuf Ne Riyaaz-us-Saaliheen Mein Likha Hai. 


In Tamaam Ahaadees Se Aur Ulamaa Ke Fataawon Se Yeh Baat Saaf 
Taur Par Vaazih Hogayi Hai Ke Tasveer Chaahey Haath Se Banaayi 
Gayi Ho Ya Camera Se Lee Gayi Ho, Donon Baraabar Hai. 

Hamaare Kuch Bhai Aur Behnein Isi Ghalat Fehmi Ke Shikaar Hain Ki 
Camera Se Photo Lena Alag Hai, Haath Se Banaaney Jaisa Nahi Hai. 

Mai Tou Yeh Samajhta Hoon Ke Haath Se Banaaney Se Bhi Zyaada 
Khatarnaak Camera Se Lena Hai. Kyun Ke Haath Se Banaaney Mein 
Koi Na Koi Ghalati Zaroor Hoti Hai Lekin Camera Se Leney Mein Tou 
Koi Ghalati Nahi Hoti. Tou Yeh Haath Se Banaaney Se Bhi Bohat 
Zyaada Khatarnaak Hai. Wallaahu Alam. 

